cyanic-selkie/wikianc huggingface dataset:
Բողոքի ակցիաներ ընդդեմ SOPA-ի և PIPA-ի
Վիքիպեդիայի բողոքի պատճառներ
Այլ լեզվական բաժիններն աջակցել են անգլերեն բաժնի գործադուլին՝ տեղեկատվական վահանակներ հրապարակելով։ Անգլերեն Վիքիպեդիայի էջերում բողոքի մասին հաղորդագրությունը տեսել է ավելի քան 162 միլիոն մարդ ։
Մասնակիցներ
Մոզիլան, Թվիթթերը, Ֆեյսբուքը, Իբէյը, Քրեգսլիստը, ՎորդՊրեսը, Reddit-ը, Electronic Frontier Foundation-ը, Գրինփիսը, Ազատ ծրագրային ապահովման հիմնադրամը, Uncyclopedia-ն, Wired-ը, Flickr-ը, Ամերիկացի թվային հանրային գրադարանը և մի շարք այլ հայտնի համացանցային կայքեր հանդես են եկել SOPA-ի և PIPA-ի դեմ։
Բողոքի ակցիայում մասնակցություն ունեցած որոշ հայտնի ամերիկյան կայքերի գլխավոր էջեր․
Թլկատինցի
Թլկատինցի (Հովհաննես Հարությունյան),, Մեծ եղեռնի զոհ, գրող, մանկավարժ, հասարակական գործիչ։
Կենսագրություն
Ավարտել է Խարբերդի Սմբատյան վարժարանը։ 1887 թվականին հիմնադրել է Խարբերդի ազգային Կեդրոնական վարժարանը և մինչև կյանքի վերջը եղել նրա տնօրենը։ Արևմտահայ մամուլում տպագրվել են Թլկատինցու ակնարկները, նորավեպերը։ Թլկատինցու գեղարվեստական ստեղծագործություններն արտացոլում էին 1877-1878 թվականներին ռուս-թուրքական պատերազմից հետո Արևմտյան Հայաստանում տիրող քաղաքական և սոցիալական բարդ ու լարված իրավիճակը։ «Գլխուդ ջուր դիր» (1896), «Գեղի նամակներ» (1892) շարքում, «Վերջին տեղը» (1900), «Ճախրակին առաջքը» (1900) գործերում պատկերված է արևմտահայ գյուղացու ողբերգությունը՝ հատկապես 1894-1896 թվականների կոտորածներից հետո, նրա անպաշտպանվածությունը թուրքական իշխանություններից ու խուժանից։
1915 թվականին թուրք ջարդարարները թաքստոցից գտել են Թլկատինցուն, կնոջն ու երեխաներին և սպանել։
Ճգնավոր (այլ կիրառումներ)
Ճգնավոր, կարող է վերաբերել՝
Ճառագայթ (այլ կիրառումներ)
Ճառագայթ, կարող է վերաբերել՝
Ալեքսիս Օհանյան
Ալեքսիս Օհանյանը, հայ-ամերիկյան ինտերնետ գործարար, ակտիվիստ և ներդրող Բրուքլինում, Նյու Յորք, ով հայտնի է իր սոցիալական նորությունների «Reddit» կայքով, օգնում է գործարկել ճանապարհորդության որոնման կայքը «Hipmunk», և սկսել է գործարկել սոցիալական ձեռներեցության Breadpig կայքը։ Նա Y Combinator-ի գործընկերն է, ինչպես նաև Reddit-ի գործադիր տնօրեն ։
Կարիերա
Օհանյանը ծնվել է Քրիս Օհանյանի՝ հայ-ամերիկացի հոր, ում նախնիներն եղել են հայոց ցեղասպանությունը վերապրածներ, և գերմանական ծագման մոր՝ Անկեի ընտանիքում ։ Նա հաճախել է Մերիլենդ նահանգի Էլիիքոթ քաղի Հովարդ միջնակարգ դպրոցը։ 2005 թվականին, ավարտել է Վիրջինիայի համալսարանը առևտրի և պատմության մասնագիտությամբ։ Այնուհետ Օհանյանը Սթիվ Հաֆմանի հետ սկսել է գործարկել reddit.com։ Reddit-ը սկզբնական ֆինանսավորում ստացել է Y Комбинатор-ից, 2006-ին condé Nast-ն է ձեռք բերել։ Ալեքսիս օհանյանը շարունակում է սերտորեն աշխատել reddit որպես նրա տնօրենների Խորհրդի անդամ  ։
2007 թվականին, Օհանյանը հիմնադրեց Բրեդփիգ "չկորպորացիան", որն արտադրում է ապրանքներ և եկամուտը բարեգործության է տալիս։ Նա այսօր էլ շարունակում է գործարկել որպես հիմնադիր և տնօրեն ։
2009 թվականին Reddit-ից հեռանալուց հետո, Ալեքսիսը 3 ամիս աշխատեց Միկրոֆինանսում որպես Կիվայի ներկայացուցիչ Երևանում, Հայաստան։
2010-ին Օհանյանը օգնեց գործարկել Hipmunk ճամփորդական կայքը, և այժմ կայքի խորհրդատուն է ։
Բաց ինտերնետ ակտիվություն
2010-ի վերջին և վաղ 2011-ին, Օհանյանը դեմ դուրս եկավ Կոնգրեսի Stop Online Piracy Act-ին և սենատի Protect IP Act-ին։ Նա խոսեց Կոնգրեսի անդամների հետ, օգնեց սկսել համազգային հակա- SOPA/PIPA պայքարը, որը տեղի ունեցավ 2012 թվականի հունվարի 18-ին, և ելույթ ունեցավ Նյու Յորքի հանրահավաքի ընթացքում, որը կազմակերպվել էր Նյու Յորքի տեխմիթափի կողմից ։
Դրամահավաքի արշավներ
2012 թ․ դեկտեմբերի 10-ին Ալեքսիս Օհանյանը միավորվեց Lester Chambers-ի հետ՝ համատեղ սկսելու Kickstarter նախագիծ։ Այն նպատակ ուներ թողարկելու նոր ալբոմ «Լաստերի ժամանակը եկել է»։ Նախագիծը ավելի քան $61,000 դոլար է հավաքել։
Երկու տարի անց նա հավաքեց $12,244 շահույթ չհետապնդող Black Girls Codeի համար։ 2014 թ․ մայիսին Օհանյանը գործածեց Tilt.com հարթակը՝ մեկնարկ տալով «Պահպանենք ցանցի չեզոքությունը», արշավ, որի նպատակն էր պաշտպանել FCC-ի ծրագրերը՝ չեզոքության գաղափարը տարածելու համար։
Ցեղասպանության 100-րդ տարելիցի առիթով այցելելով Հայաստան, 2015 թ․ ապրիլին «Ռեդիթի» համահիմնադիր Ալեքսիս Օհանյանը այցելեց Հայաստանի մանուկներ հիմնադրամի շահառու համայնքներ։
Visiting Armenia on the occasion of the 100th anniversary of the Armenian Genocide, in April 2015, Reddit co-founder Alexis Ohanian toured Children of Armenia Fund (COAF)-supported villages in rural Armenia.
Անձնական կյանք
2016 թվականի դեկտեմբերի 10-ին Ալեքսիս Օհանյանը նշանադրվել է թենիսիստուհի Սերենա Ուիլյամսի հետ ։ 2017 թվականի սեպտեմբերի 1-ին ծնվել է նրանց դուստրը՝ Ալեքսիս Օլիմպիա Օհանյան կրտսերը ։ 2017 թվականի նոյեմբերի 16-ին տեղի է ունեցել Ալեքսիս Օհանյանի և աշխարհի նախկին առաջին ռակետ Սերենա Ուիլյամսի ամուսնությունը ։
Ծանոթագրություններ
Կատեգորիա:Ամերիկահայ գործարարներ Կատեգորիա:Ամերիկահայ հասարակական գործիչներ Կատեգորիա:Ամերիկյան տեխնոլոգիական ընկերության հիմնադիրներ Կատեգորիա:Ամերիկացի ինտերնետային աստղեր Կատեգորիա:Ամերիկացի աթեիստներ
Տլյարոտա
Տլյարոտա (Тлярота), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Անդիյսկոյե Կոյսու գետի ձախ ափին՝ 18 կմ հեռավորության վրա։ Գետի երկարությունը 25 կմ է,ավազանի տարածքը 177 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Բիննիշի շրջան
Բիննիշի շրջան (ناحية بنش), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Իդլիբի մարզում։ Հանդիսանում է Իդլիբի գավառի յոթ շրջաններից մեկը։
Վարչական կենտրոնն Բիննիշ քաղաքն է։ Ըստ 2004 թվականի պաշտոնական մարդահամարի տվյալներով շրջանը ունի 35,166 բնակչություն ։ Քաղաքն ու շրջական ավանները կազմում են 100,30 քառ.կմ տարածք։
Ունի 3 գյուղ ավան
Ծանոթագրություններ
Կատեգորիա:Սիրիայի շրջաններ Կատեգորիա:Իդլիբի գավառ
Դմիտրի Անտիլևսկի
Դմիտրի Սերգեևիչ Անտիլևսկի (Дзмітрый Сяргеевіч Анцілеўскі, ), բելառուս ֆուտբոլիստ, հարձակվող։
Կենսագրություն
Մինսկի ՄՏԶ-ՌԻՊՕ ակումբի մանկական դպրոցի սան է, ավելի ուշ ընդգրկվել է Բորիսովի ԲԱՏԷ ակումբի կազմում։ 2014 թվականին սկսել է հանդես գալ երկրորդ կազմում. այդ և հաջորդ տարի Բորիսովի ակումբի կազմում մասնակցել է ՈՒԵՖԱ-ի պատանեկան լիգային։ 2015 թվականին սկսել է ընդգրկվել թիմի հիմնական կազմում։ 2015 թվականի նոյեմբերի 29-ին նշել է իր նորամուտը ԲԱՏԷ-ի հիմնական կազմում՝ փոխարինման դուրս գալով մասնակցելով Բելառուսի գավաթի խաղարկության՝ Միշկևիչիի «Գրանիտ» ակումբի դեմ խաղի (3:1) երկրորդ խաղակեսի մեջտեղում ։
Կարիերան հավաքականում
2013-2015 թվականներին խաղացել է Բելառուսի պատանեկան (մինչև 17 և մինչև 19 տարեկաններ) հավաքականներում։
Արտաքին հղումներ
Կատեգորիա:Բելառուս ֆուտբոլիստներ Կատեգորիա:Ֆուտբոլի հարձակվողներ
Ադրաստեա (այլ կիրառումներ)
Ադրաստեա, կարող է վերաբերել՝
Իլզե Կոխ
Իլզե Կոխ (Ilse Koch, ծնված՝ Իլզե Քյոհլեր (Ilse Köhler), ), Նացիոնալ-սոցիալիստական ​​գերմանական բանվորական կուսակցության գործիչ, Բուխենվալդ և Մայդանեկ համակենտրոնացման ճամբարների պարետ Կարլ Կոխի կինը։ Հայտնի է «Բուխենվալդի վհուկ»,  «Բուխենվալդի շուն», «Բուխենվալդի հրեշ» , «Բուխենվալդի թագուհի»  անուններով՝ անասելի դաժանության պատճառով։
Կենսագրություն
Իլզե Քյոհլերը ծնվել է Դրեզդենում՝ աշխատավորի ընտանիքում։ Դպրոցում աղջիկը ջանասեր և կենսուրախ երեխա էր։ Դպրոցից հետո աշխատել է որպես գրադարանավար։ 1932 թվականին մտել է Նացիոնալ-սոցիալիստական ​​գերմանական բանվորական կուսակցության շարքերը։ 1934 թվականին Իլզեն ծանոթանում է Կարլ Կոխի հետ, որի հետ, երկու տարի անց, ամուսնանում է։
1936 թվականին Իլզե Կոխը, որպես քարտուղար, սկսեց աշխատել Զաքսենհաուզեն համակենտրոնացման ճամբարում։ 1937 թվականին ամուսինը՝ Կարլ Կոխը նշանակվեց Բուխենվալդ ճամբարի պարեկ. հենց այս ճամբարում էլ Իլզեն ձեռք բերեց տխրահռչակ հայտնիություն՝ կալանավորների հետ իր դաժան վարքի համար ։ Ըստ կալանավորների խոսքերի, Իլզեն շրջում էր ճամբարով մեկ, մտրակահարում ամեն պատահածին, գերմանական հովվաշանը հարձակման հրահրում։ Իլզեն սպանել էր տալիս բոլոր այն կալանավորներին, ում վրա դաջվածքներ էր տեսնում, որպեսզի հետո հուշանվերներ պատրաստի կաշվից, մասնավորապես լուսամփոփներ, ձեռնոցներ, գրքի կազմ և այլն ։ 1941 թվականին Իլզե Կոխը՝ կին-հսկիչների մեջ դարձավ ավագ վերակացու։
1941 թվականի սեպտեմբերին Կարլ Կոխը նշանակվում է Մայդանեկի պարեկ, սակայն, 1942 թվականի հուլիսին զրկվում է պաշտոնից՝ կոռուպցիայի պատճառով։ 1943 թվականին Կոխ ամուսինները կալանավորվում են ՍՍ-ի կողմից։ Պատճառը երկու կալանավորի սպանությունն էր՝ բժիշկ Վալտեր Կրամերի (Walter Krämer) և վերջինիս օգնականի, որոնք, շատ հնարավոր է, որ պատմեին, թե ինչպես են Կոխին բուժել սիֆիլիսից ։ 1945 թվականին Կարլ Կոխի դատապարտում են մահապատժի, որն իրականացնում են Մյունխենում, ապրիլ ամսին։ Իլզե Կոխին արդարացնում են։ Դրանից հետո նա գնում է ծնողների մոտ՝ Լյուդվիգսբուրգ։
1945 թվականի հունիսի 30-ին Կոխը ձերբակալվում է ամերիկյան զորքերի կողմից։ 1947 թվականին Իլզեին ցմահ ազատազրկման են դատապարտում։ Սակայն, մի քանի տարի անց, ամերիկացի գեներալ Լյուսիուս Քլեյն ազատում է Կոխին՝ մարդկային կաշվից հուշանվերներ պատրաստելու գործը թերի ապացուցված լինելու համար ։
Այս որոշումը բողոքի մեծ ալիք է բարձրացնում հասարակության մոտ և, այդ իսկ պատճառով, 1951 թվականին, Արևմտյան Գերմանիայի դատարանը Իլզե Կոխին կրկին ցմահ ազատազրկման է դատապարտում ։
1967 թվականի սեպտեմբերի 1-ին Կոխը ինքնասպան է լինում՝ կախվելով Այխախի բանտի մենախցում ։
Արտաքին հղումներ
Կատեգորիա:Հոլոքոստ Կատեգորիա:Ինքնասպաններ Կատեգորիա:Մարդասպաններ Կատեգորիա:Հանցագործներ Կատեգորիա:Երկրորդ համաշխարհային պատերազմին մասնակցած գերմանացիներ Կատեգորիա:Գերմանացի կանայք
Լապիոն
Լապիոն (Lappion), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գինիկուր կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02409:
Բնակչություն
2010 թվականի տվյալներով՝ համայնքի բնակչությունը կազմում է 295 մարդ։
Տնտեսություն
2010 թվականին համայնքի 184 աշխատունակ (15-64 տարեկան) բնակիչներից 145-ը տնտեսապես ակտիվ էին, 39-ը՝ ոչ ակտիվ (ակտիվության ցուցանիշը կազմել է 78,8%, 1999 թվականին եղել է 69,8%)։ 145 տնտեսապես ակտիվ բնակիչներից աշխատում էին 126-ը (71 տղամարդ և 55 կին), գործազուրկ էին 19 մարդ (8 տղամարդ և 11 կին)։ 39 տնտեսապես ոչ ակտիվ բնակիչներից 10-ը եղել են աշակերտներ կամ ուսանողներ, 11-ը՝ թոշակառուներ, 18-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Շթամբախ
Շթամբախ (Stammbach), կոմունա Գերմանիայում՝ Բավարիա երկրամասի Հոֆ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 2400 մարդ ։ Զբաղեցնում է՝ 34,66 կմ² տարածք։ Պաշտոնական կոդ 09 4 75 175։
Կոմունան ստորաբաժանվում է 23 գյուղական շրջանների։
Բաշանո
Բաշանո  (Basciano), կոմունա Իտալիայում, գտնվում է Աբրուցո մարզում՝ Տերամո գավառում։
Բնակչությունը կազմում է 2441 մարդ, բնակչության խտությունը կազմում է 130 մարդ/կմ²։ Զբաղեցնում է 18.69 կմ² մակերես։ Փոստային ինդեքս՝ 64030, հեռախոսային կոդ՝ 0861: Բնակավայրի հովանավորն է սուրբ Ֆլավիանը։ Քաղաքի տոնը նշվում է նոյեմբերի 24-ին։
Արտաքին հղումներ
Կատեգորիա:Իտալիայի բնակավայրեր
Գալուստ Նաճարյան
Գալուստ Նաճարյան (1856, Մարաշ, Մարաշի գավառ, Հալեպի նահանգ, Օսմանյան կայսրություն- հունվար, 1920, Մարաշ), հայ բժիշկ։
Կենսագրություն
Ծնվել է 1856 թվականին Օսմանյան կայսրության Հալեպի նահանգի Մարաշի գավառի կենտրոն Մարաշ քաղաքում։ Մայրենի լեզվի նախնական ծանոթությունն ստացել է մի ոստայնանկի մոտ աշխատելու ընթացքում։ Նախնական կրթությունն ստացել է թաղային ազգային վարժարանում։ Ավարտել է ամերիկացի միսիոներների Այնթապի Կենտրոնական Թուրքիայի քոլեջը, այնուհետև մեկ տարի սովորել Մարաշի աստվածաբանական ճեմարան,ապա՝ է Ամե­րի­կյան մի­սի­ո­նե­րա­կան հաս­տա­տու­թյան («Պորտ») Այնթապի նորաբաց բժշկական վարժարանում։ 1888 թվականին ավարտել է Բեյրութի ամերիկյան համալսարանի բժշկական ֆակուլտետը։ 1888 թվականին Կ. Պոլ­սում հանձնել է պետական քննությունները և բժշկի վկայական ստացել։ Այնուհետև հաստատվել է Մարաշում և զբաղվել բժշկությամբ։
1895 թվականի Մարաշի հայկական կոտորածների ժամանակ մեկնել է Շոտլանդիա և կատարելագործվել Էդինբուրգի բժշկական համալսարանում։ Մասնագիտական գիտելիքներով հարստացած՝ վերադարձել է ծննդավայր և Մարաշի գերմանական հիվանդանոցի բժիշկ-վիրաբույժ նշանակվել։ Շուրջ 40 տարի առանց ցեղի ու կրոնի խտրականության բարեխղճորեն բուժել է քաղաքի բնակչությանը։ 1920 թվականի հունվարին՝ Մարաշի հայկական կոտորածի ժամանակ, սրախողխող է արվել իր ընտանիքի ու զավակների հետ միասին՝ 64 տարեկանում։
Աղբյուր
Կատեգորիա:Հայ բժիշկներ Կատեգորիա:1856 ծնունդներ Կատեգորիա:Մարաշ քաղաքում ծնվածներ Կատեգորիա:1920 մահեր Կատեգորիա:Մարաշ քաղաքում մահացածներ Կատեգորիա:Բեյրութի ամերիկյան համալսարանի շրջանավարտներ
Այն Ղազալ
Այն Ղազալ ( արաբ՝. عين غزال, 'Ayn Ghazāl , "Գազելի աղբյուր") - Հորդանանի մայրաքաղաք Ամմանի քաղաքացիական օդանավակայանից երկու կիլոմետր դեպի հյուսիս-արևմուտք ընկած հնավայր։ Զբաղեցնում է մոտավորապես 15 հեկտար տարածք, բնակեցված է եղել մ. թ. ա. 8440 - մ. թ. ա. 6500 թվականների միջակայքում ։ Նախաքարեդարյան-քարեդարյան ժամանակների այս բնակավայրը համարվում է Միջին Արևելքում հայտնաբերված նախապատմական ամենաընդարձակ բնակավայրը ։
Պեղումների պատմություն
Հնավայրը հայտնաբերվել է 1974 թվականին, ճանապարհ անցկացնելու նպատակով իրականացված աշխատանքների ժամանակ ։ Հնագիտական պեղումերն իրականացվել են 1982 - 1985, 1988 - 1989, 1993 - 1996 թվականներին, ինչպես նաև՝ 1998-ին, Գարրի Օ. Ռոլեֆսոնի ղեկավարությամբ։
Բնակավայրը
Սկզբնական շրջանում՝ Քրիստոսից առաջ մոտավորապես 7000 թվականին, բնակավայրն զբաղեցրել է 10-15 հեկտար տարածք, ունեցել է շուրջ 3 հազար բնակիչ՝ չորս-հինգ անգամ ավելի, քան աշխարհի հնագույն քաղաք համարվող Երիքովը այդ նույն ժամանակաշրջանում։ Սակայն մ. թ. ա. 6500 թվականին բնակչությունը մոտավորապես վեց անգամ նվազել է (հավանաբար՝ շրջակա միջավայրում տեղի ունեցած կլիմայական փոփոխությունների հետևանքով)։
Սկզբնապես դա եղել է տիպիկ նախաքարեդարյան-քարեդարյան գյուղական բնակավայր, որը գտնվել է դեպի դաշտավայր նայող գոգավորությունում։ Տները կառուցված են եղել հում կավից թրծված, զուգահեռանիստերի կամ խողովակների ձև ունեցող աղյուսներով։ Բաղկացած են եղել մեկ համեմատաբար մեծ, քառակուսաձև սենյակից և մեկ փոքր նախասենյակից։ Պատերը  դրսից ծեփվել են կավով, ներսից՝ ալեբաստրով (ծեփվածքը երեք-չորս տարին մեկ անգամ թարմացվել է)։
Բնակիչները զբաղվել են գյուղատնտեսությամբ, մշակել են հացահատիկային բույսեր՝ գարի և ցորենի հնագույն տեսակներ, ընդավորներ՝ ոլոռ, ոսպ, լոբի, նուշ, գյուղից դուրս տարածվող դաշտերում արածեցրել են այծեր։ Սննդի պաշարը համալրել են որսորդության հաշվին. որսացել են եղնիկներ, գազելներ, վայրի խոզեր, ցիռեր, նապաստակներ և այլն։
Մշակույթը
Ain Ghazal-ի բնակիչներն իրենց հանգուցյալներից ոմանց թաղել են տների հատակի ներքևում (հաճախ՝ գանգը առանձին, ավելի խոր փոսում, որը հնագետների կողմից մեկնաբանվում է որպես նախնիների նկատմամբ պաշտամունքի արտահայտություն), մյուսներին՝ գյուղի շրջակա հողերում։ Մարդկային մարմինների մնացորդներ են հայտնաբերվել նաև թափոնների զետեղման նպատակով փորված հատուկ փոսերում։ Դա վկայում է, որ այստեղ գոյություն են ունեցել հուղարկավորության ծիսակարգեր, սակայն դեռևս անորոշ է մնում, թե կոնկրետ ում համար են կիրառվել այդ ծեսերը, ինչ չափանիշներով են ընտրվել հանգուցյալները։
Տարբերակված և ծիսակարգային նշանակություն ունեցած որոշ կառուցվածքների շրջակայքում հայտնաբերվել են արարողակարգով թաղվածների մարմինների մնացորդներ, որոնց կողքին գտնվել են ալեբաստրե մարդանման քանդակներ ։ Ընդ որում՝ այդ քանդակներում մարդիկ արտացոլված են բնականի կես չափերով։ Քանդակների վրա պատկերված են մազերը, զգեստները, որոշ դեպքերում պատկերներ կան նաև մարմինների վրա։ Աչքերը ոստրեատիպ կենդանիների խեցիներից են, բիբերը՝ ձյութից (բիտումից) ։
Ընդհանուր առմամբ հայտնաբերվել է 32 ծեփածո ֆիգուր. 15-ը՝ լիաչափ, նույնքան էլ՝ կիսանդրիաձև, և երկու գլուխների բեկորներ։ Կիսանդրիաձև ֆիգուրներից երեքի վրա եղել է կրկնակի գլուխ, բայց դրա իմաստն ու նշանակությունը դեռևս մնում է անհասկանալի։
Վարչական դատարան
Վարչական դատարանը, մասնագիտացված դատարան է, որն ըստ էության քննում է Վարչական դատավարության օրենսգրքով նախատեսված վարչական գործերը։ Վարչական դատարանի՝ գործն ըստ էության լուծող դատական ակտերն օրինական ուժի մեջ են մտնում հրապարակման պահից մեկ ամիս հետո։
Կառուցվածք
Վարչական դատարանը գործում է դատարանի նախագահի և 26 դատավորի կազմով։<BR> Վարչական դատարանի կենտրոնական նստավայրը գտնվում է Երևան քաղաքում։<BR> Վարչական դատարանն ունի այլ նստավայրեր մարզերում ։
Քննվող գործերը
Յուրաքանչյուր ֆիզիկական կամ իրավաբանական անձ սույն օրենսգրքով սահմանված կարգով իրավունք ունի դիմելու վարչական դատարան, եթե համարում է, որ պետական կամ տեղական ինքնակառավարման մարմնի կամ դրա պաշտոնատար անձի վարչական ակտով, գործողությամբ կամ անգործությամբ՝ 1) խախտվել են կամ անմիջականորեն կարող են խախտվել նրա՝ Հայաստանի Հանրապետության Սահմանադրությամբ (այսուհետ՝ Սահմանադրություն), միջազգային պայմանագրերով, օրենքներով կամ այլ իրավական ակտերով ամրագրված իրավունքները և ազատությունները, ն 2) նրա վրա ոչ իրավաչափորեն դրվել է որևէ պարտականություն. 3) նա վարչական կարգով ոչ իրավաչափորեն ենթարկվել է վարչական պատասխանատվության։<BR> <BR> 2. Վարչական դատարան կարող են դիմել նաև վարչական մարմինները կամ պաշտոնատար անձինք՝ 1) ֆիզիկական կամ իրավաբանական անձին վարչական պատասխանատվության ենթարկելու պահանջով, եթե օրենքով նախատեսված է, որ վարչական պատասխանատվության կարող է ենթարկել միայն դատարանը. 2) ֆիզիկական կամ իրավաբանական անձանց որոշակի իրավունքներից զրկելու կամ նրանց վրա որոշակի պարտականություններ դնելու պահանջով, եթե օրենքով դա վերապահված է դատարանին.
Կատեգորիա:Դատական իշխանություն
Տոբոտ
Տոբոտ (Тобот), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Ավարսկոյե Կոյսու գետի ձախ ափին՝ 62 կմ հեռավորության վրա։ Գետի երկարությունը 26 կմ է,ավազանի տարածքը 136 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Բեզակլո
Բեզակլո, (ბეზაკლო), գյուղ Վրաստանի ադրբեջանաբնակ Դմանիսի մունիցիպալիտետում։ Ըստ 2002 թվականի մարդահամարի տվյալների, գյուղի բնակչությունը կազմում է 763 մարդ ։
Բնակչության ճնշող մեծամասնությունը ադրբեջանցիներն են, որոնք խոսում են ադրբեջաներենով։ Բնակչությունը դավանում է իսլամ։
Ծանոթագրություններ
Կատեգորիա:Վրաստանի գյուղեր Կատեգորիա:Դմանիսի շրջան
Սարակիբի շրջան
Սարակիբի շրջան (ناحية سراقب), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Իդլիբի մարզում։ Հանդիսանում է Իդլիբ գավառի յոթ շրջաններից մեկը։
Վարչական կենտրոնն Սարակիբ քաղաքն է։ 2004 թվականի մարդահամարի տվյալներով շրջանը ունի 88,076 բնակչություն ։ Քաղաքն ու շրջական ավանները կազմում են 377.35 քառ.կմ տարածք։
Ունի 24 գյուղ և ավան
Ծանոթագրություններ
Կատեգորիա:Սիրիայի շրջաններ Կատեգորիա:Իդլիբի գավառ
Բողոքի ակցիաներ Ինգուշիայում (2018)
2018 թվականի բողոքի ակցիաներ Ինգուշիայում (Протесты в Ингушетии в 2018 году), Ինգուշիայի մայրաքաղաք Մագասում սկսված բազմահազարանոց շուրջօրյա բողոքի ակցիա ընդդեմ Ինգուշիայի ղեկավար Յունուսբեկ Եվկուրովի և Չեչնիայի ղեկավար Ռամզան Քադիրովի միջև 2018 թվականի սեպտեմբերի 26-ին ստորագրված Տարածաշրջանների միջև սահմանազատման մասին պայմանագրի և Ինգուշիայի խորհրդարանի կողմից դրա վավերացման դեմ։ Բողոքի ակցիաները սկսվել են 2018 թվականի հոկտեմբերի 4-ին, հետագայում ստանալով անժամկետ բնույթ ։ Հինգերորդ օրը բողոքի ակցիայի՝ ցույցի անցկացումը թույլատրվել է իշխանությունների կողմից մինչև 2018 թվականի հոկտեմբերի 15-ը ։
Ծանոթագրություններ
Կատեգորիա:Բողոքի ակցիաներ Ռուսաստանում Կատեգորիա:2018 հոկտեմբեր Կատեգորիա:Իրադարձություններ Ինգուշիայում Կատեգորիա:Մագաս Կատեգորիա:2019 բողոքի ցույցեր
Քեշալո
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2438 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Սագարեջոյի շրջան
Սիկհականություն
Սիկհականություն (ਸਿੱਖੀ, «Սիկհիյ», «հետևորդ»), սիկհերի միաստվածական կրոն, հիմնված Փենջաբում՝ Հնդաստանի հյուսիս-արևելյան մասում, Նանկու Գուրույի կողմից 15-րդ դարի վերջին։ Հանդիսանում է աշխարհի 10 ամենատարածված կրոններից ամենաերիտասարդը։ 1991 թվականին սիկհականության հետևորդ էր հանդիսանում մոտ 16,2 միլիոն մարդ , իսկ այժմ սիկհականության հետևորդների քանակը մոտ 22 միլիոն է, որից 14 միլիոնն ապրում է հնդկական Փենջաբ և Հարյանա նահանգներում ։ Հանդիսանում է աշխարհում հետևորդների թվով 9-րդ կրոնը ։
Սուրբ գիր հանդիսանում է «Գուրու գրանթ սահիբ» գիրքը։
Սիկհականության պատմություն
Սիկհականությունը, որպես կրոն, առաջացել է 16-րդ դարի վերջին Հնդկաստանում։ Կրոնի հիմնադիրն էր Նանակը, ով ծնվել էր 1469 թվականին՝ Ռախբխոլ-դի-Տալվանդի քաղաքում։
Նանակ գուրուն շատ էր ճանապարհորդում, և թեկուզ ճանապարհորդությունների հստակ թիվն անհայտ է, կան հավաստի տվյալներ հետևյալ ճանապարհորդությունների մասին․
Մոտ 25 տարի ճանապարհորդելուց և իր գաղափարախոսությունը տարածելուց հետո Նանակը հիմնեց «Հավատքի մզկիթ»-ը Կաորտապուրում, որտեղ և առաջացել է սիկհականությունը ։ Լավ կազմակերպված սիկհական համայնքը կարողացավ ժամանակի հետ վերածվել ինքնավար խմբի՝ պետություն պետության մեջ, իր գաղափարախոսությամբ, օրենքներով և կառավարիչներով
Սիկհերը նաև երկարատև պատերազմներ էին մղում Մողոլների և Աֆղանների հետ, ինչը 1767 թվականին հանգեցրեց Սիկհերի առանձին պետության ստեղծմանը։ Սկզբում դա 12 միսալների հաադաշնություն էր, որոնք կառավարվում էին առաջնորդների կողմից, սակայն հետագայում ռազմական առաջնորդները վերածվեցին հասարակ ավատատեր դքսերի, որոնց միջև անընդհատ ընդհանում էր պայքար կառավարության համար։ 1820 թվականին Ռանդժիտ Սինգխը կարողացավ իր կառավարության տակ վերցնել ամբողջ Փենջաբ նահանգը։ 1849 թվականին սիկհերը պարտություն կրեցին անգլիացիների դեմ մղված պատերազմներում, ինչը բերեց Փունջաբի բռնագրավմանը բրիտանական կայսրության մեջ։ Վերջին Սիկհ դուքսը, Դխուլին Սինգխը (1843-1849), բրիտանացիների կողմից գահնկեց արվեց և կյանքի հաջորդ տարիններին ստանում էր թոշակ։
Հավատքի սկզբունքներ
Սիկհականությունը ինքնուրույն կրոն է, որն առաջացել է հինդուիզմի և իսլամի շրջապատում, սակայն նման չէ որևէ այլ կրոնի։
Սիկհերը լքեցին արևելյան հինդուիզմից, սակայն չընդունեցին և իսլամը՝ ստեղծելով սեփական կրոնը։ Գուրու Նանկուի պատվիրանները չէին սահմանում որևէ արգելքներ։ Նա ուսուցանում էր, որ աստված մեկն է և պետք է սիրել աստծուն․ չի կարելի աստծուն սահմանափակել որևէ երկրի սահմաններում՝ ամբողջ տիեզերքում չկա այնպիսի բան, որը ստեղծված լինի առանց նրան ։
Սիկհերը հավատում են միասնական, ամենակարող և ամենաթողիչ ստեղծողին․ նրա իրական անունն ոչ մեկին հայտնի չէ։ Միայն աստված գիտի ստեղծվածի իմաստը, որը լի է սիրով։ Աստված մի ժողովրդի աստված չէ։ Նա ոչ մեկին «ձեռքից բռնած չի տանում» և չի պատժում։ Նա սփռում է միայն գթասրտություն և սեր, զուրկ է ատելությունից և վատ կողմերից։ Աստված դիտարկվում է երկու տեսանկյունից՝ որպես Նիրհուն (բացարձակ) և Սարհուն (ամեն անձի մեջ)։ Մինչև արարումն աստված գոյություն է ունեցել որպես Նիրհուն, սակայն արարչության հետևանքում նա ցույց է տվել իրեն աշխարհին։ Մինչև արարումը չկաին ո՛չ գրքեր, ո՛չ գաղափարախոսություններ, ո՛չ բարին և ո՛չ չարին, ո՛չ արիությունը, ո՛չ իգականը և ո՛չ ել արականը։ Աստված ցանկանում էր ցույց տալ իրեն, և նա դա արեց բնությունը ստեղծելով, որի մեջ նա լուծված է և առկա է ամենուրեք։ Աստծուն ոչ ոք չի ծնել՝ նա ամենուրեք ներկա է որպես մի գաղափար, սեր, գթասրտություն, գեղեցկություն, բարոյականություն, ճշմարտություն և հավատք։ Աստված բոլորին տալիս է կյանքի էներգիան, սակայն նա անհասնելի և և աննկարագրելի։ Աստծուն կարելի է մեծարել միայն նրա անունով մեդիտացիա անելով՝ ոչ մի ուրիշ աստված, դև կամ հոգի արժանի չէ մեծարմունքի։
Սիկհականության բարոյական արժեքները
Սիկհերը գաղափարախոսում են սեր և եղբայրական հարաբերություններ երկրի վրա բոլոր մարդկանց մինչև՝ անկախ ազգությունից։
Ուղղափառ սիկհերը պետք է լինեն լավ մարդիկ՝ պետք է իր մեջ փնտրեն և արտահայտեն աստծո պարգևը, հավատը և սերը, ազատ լինել կամքի մեջ և հարգեն մյուսների ազատությունը։ Ոչ մեկ պարտավորված չէ լավ արարքներ անել այլ կյանքում ինչ-որ բարիք ստանալու համար, քանզի չի կարելի սահմանել, թե ինչ է լավ, իսկ ինչ՝ վատ։ Ճշմարիտ, սրտից եկող և բարի գործերը բնական են և առաջանում են որպես բնական երևույթ՝ նվիրված աստվծո կողմից, և որը ամեն մարդ կարող է բացահայտել իր մեջ։ Ամեն մարդ ազատ է իր կամքի մեջ։ Աստված ստեղծել է բնությունը իր օրենքներով՝ կարելի է բանական լինելով հետևել կամ չհետևել նրանց, ինչպես ձուկը կարող է գնալ և՛ գետի հոսանքի ուղղությամբ, և՛ հակառակ դրան։ Որոշ դեպքերում անգամ ձկանն է անհրաժեշտ լինում անցնել հազարավոր կիլոմետրեր հակառակ ուղղությամբ, որ ձկնկիթ դնի գետաբերանում։ Սակայն ձուկը չի կարող դուրս գալ գետից, ինչպես և մարդիկ չեն կարող դուրս գալ աստծո կամքից։ Ուղղությունները ստեղծում է աստված, իսկ արդեն ընտրություն պետք է կատարի մարդը։ Վատությունը, ժլատությունը և ատելությունը անօգուտ են, դրանք անելով՝ մարդը հանդիպում է բնության հակառակմանը։ Սեր պետք է ցուցաբերել ցանկացած ձև, դրանում և կայանում է աստծո էությունը։ Սիկհը միշտ պետք է ապրի լավատեսության, ուրախության և հույսի մեջ։
Սիկհերը կարծում են, որ պետք է հարգել սեփական ազատությունը, ինչպես նաև մյուս մարդկանց ազատություն է։ Սարսափելի մեղք է այլ մարդկանց օգտագործելը, նրանց ստիպումը կամ նրանց դեմ կիռարվող բռնությունը եսասիրության սարսափելի օրինակ է։
Այն անձը, ով ընդունում է իր «ես»-ը, ունի գիտակցության ամենափոքր մակարդակը․ այդ մակարդակին տիրապետում են նաև կենդանիները։ Իր գիտակցությունը զարգացնելով, մարդ ընդունում է այլ մարդկանց որպես իր մաս՝ մարդը բարձրանում է իր «ես»-ից դեպի ինքնագիտակցության մի այլ մակարդակ՝ իր ընտանիքի մակարդակը, իր շրջապատի, բնության և վերջապես՝ աստծո մակարդակը։ Սիկհերը ո՛չ բարեգործ են, ո՛չ չարագործներ՝ նրանք ընտրում են միջին ուղին։
Իր մեջ զարգացնելով սերը և հավատքը, մարդն իր բնական ձգտումներին ազատություն է տալիս։ Ոչ մի սուրբ գիր և գիտելիք օգուտ չէ դժվար վայրկյանին, երբ անհրաժեշտ է ընրությունը կատարել մեկ ակնթարթում՝ ներքին ազդակին հետևելով։
Իր օրհնանքներում սիկհերը ցանկանում էն շան պես լինել՝ ոչ թե անտեր, թափառական շան, այլ մի շան, որն ունի իր մասին հոգ տանող տեր, և որին արժե ծառայել։
Սիկհերը ընդունում են բոլոր մարդկանց որպես եղբայրներ։ Սիկհերը չեն ընդունում կաստային համակարգը և «փրկության մակարդակը»՝ ամեն մարդու մեջ կա աստված և հնարավորություն հոգու զարգացման համար։
Սիկհերը տարբերում են հինգ չարիքներ՝ ցանկություն, զայրույթ, ժլատություն, ուրիշի կամքին ենթարկվել և եսասիրություն, ինչպես նաև հինգ պարգևներ՝ ճշմարտախոսություն, կարեկցանք, հանգստություն, պարկեշտություն և սեր։
Ծեսեր
Նանկ գուրուն ուսուցանում էր, որ ծիսակատարությունները՝ կրոնական կամ ռազմական, տալիս են քիչ արդյունք և ցանկալի չեն ։ Սակայն գուրուների մահից հետո, ինչպես նաև սիկհականության զարգացման արդյունքում առաջացան մի քանի ծեսեր։
Ամեն սիկհ անցնում է ինիցիացիայի ծեսով․ այն կոչվում է ամռշպա-սաիսկար կամ պահուլ։
Առավոտյան և գիշերվա աղոթանքները տևում են օրը մոտ երկու ժամ, սկսած առավոտվա ամենավաղ ժամից։ Ուղղափառ սիկհերին խորհուրդ է տրվում օրը սկսել աստծո անունով մեդիտացիայից ։ Սիկհականություն կարող է ընդունել ցանկացած մարդ՝ անկախ նրա ազգությունից, սեռից և աշխարհայացքից։
Բոլոր տղաներին ծնվելուց տրվում է Սինգխ, իսկ աղջիկներին՝ Կաուր հայրանունը ։ Սիկհերը ամուսնանում են անանդ-կաառայ կոչվող ծեսի շնորհիվ։ Սիկհերը պարտադիր պետք է ամուսնանան՝ անկախ ամուսնու կրոնից կամ ազգությունից։ Ո՛չ ամուսնուն, ո՛չ հարսին չի թույլատրվում բաժանվել։ Ամեն սիկհ պետք է իր մոտ ունենա հինգ պարագա․
Դրանք պարտադիր կանոններ են։ Դրանից բացի սուրը չպետք է օգտագործվի կառավարության հաստատման, բռնության կամ սպառնալիքի համար։ Ամեն սիկհ, իմանալով, որ այլ սիկհ նույնպես ունի սուր, հարգում է նրան։ Մեկ այլ կարևոր ծես է համարվում անձի անվանումը ծնվելուց և ամուսնանալուց անմիջապես հետո, ինչպես նաև մահվան հետ կապված ծեսեր։ Թաղման ծեսերը կատարելուց հետո մահացածի այրված մասունքները, հնդուիզմի ավանդույթներին համաձայն, թափվում է արագահոս գետի մեջ։ Մահացածներին ընդունված չէ նվիրել արձաններ։ Մահվանից հետո մարդու ոգին միանում է աստծուն, դառնում նրա մի մասը։
Չնայած սիկհերն առանձնակի մեջ նշանակություն չեն տալիս ծեսերին, սակայն նրանք կարևոր են մարդկանց միացման, սրբազան գրի և ավանդույթների ուսումնասիրության համար, ինչպես նաև սիրո բացահայտման համար։ Ծեսերը և ծիսակատարությունները թույլ են տալիս հասնել կատարելությանը։ Ամեն մի ոգի անկրկնելի է, և ծեսերը պիտի նրանց սնեն և պահեն։
Սիկհերի պետականություն
1726 - 1799 թվականներին սիկհերն ունեին սեփական պետականություն՝ Սիկհական դաշնությունը, որի կենտրոնը գտնվում էր Ամրիթսարում և Լահորում։ Պետությունը բաժանված էր միսալների, որոնց ընդհանուր թիվը հասնում էր 12-ի։ 1799 թվականին սիկհերի կառավարիչ Ռանջիտ Սինգխը միավորեց միսալիները մեկ կայսրության՝ Սիկհական կայսրության մեջ, իսկ 1846 թվականին այն կորցրեց իր անկախությունը երկրորդ անգլո-սիկհական պատերազմի արդյունքում։ Սիկհական պետականության առաջացումը հնարավոր դարձավ Մեծ Մողոլների կայսրության անկման շնորհիվ, որը տեղի ունեցավ 18-րդ դարի սկզբում։ Փենջաբ նահանգից սկսեցին մի շարք ապստամբություններ ուղված Մողոլների դեմ, որոնք վերջապես բերեցին հաղթանակի։ Սիկհական կայսրությունը իր հզորության գագաթնակետին ընդգրկում էր․
Մեծ Բրիտանիային բռնակցվելուց հետո Սիկհական Կայսրությունը բաժանվեց մի քանի մասերի, որի մի մասը ցեղային պետություններ էին՝ Բրիտանիայի հովանավորության տակ, իսկ մյուսները անմիջական Բրիտանական թագի կառավարության տակ գտնվող տարածքներ էին։
Սիկհերի կենտրոնական կառավարությունը կենտրոնացված էր երկու տարին մեկ տեղի ունեցող Խալսայի ժողովներում՝ Սարբաթ Խալսաներում։ Սարբաթ Խալսան կառավարում էր սերդարներին (հնդկական սպարապետներին), որոշում էր ռազմական քաղաքականությունը, ընտրում էր Սիկհերի կառավարչին։
1762 թվականից Սիկհերի պետականության ռազմական ուժը կտրուկ թափ առավ, ինչը բերեց նրա տարածքի մեծացմանը։ Ռանջիտ Սիինգխի թագավորության տակ դաշնությունը փոխվեց կայսրության, որը ձգվում էր Քաբուլից մինչև Թիբետ, որի բնակչության 80% մուսուլման էին, միայն 10% սիկհեր։ Կայսրության կենտրոնն էր համարվում Փենջաբը։
Նրա մահից հետո 1839 թվականին պետությունը ընկավ սերդարամների միջև ներքին պատերազմների մեջ, որոնք այդ ժամանակ արդեն վերածվել էին հզոր ավատատերների։
Սիկհերի քաղաքական կառուցվածքը բաժանված էր երեք մասի։ Առաջին սիկհերի նկատմամբ գործում էր փաստացի Գուրուների անսահմանափակ կառավարություն։ Վաղ սիկհականությունը ստիպված էր բախվել իսլամական արշավանքների հետ, ինչի արդյունքում սիկհերը սկսեցին ռազմականացվել։ 10-րդ Գուրուից սկսած, կառավարությունը տրվեց Խալսին։ Վաղ Սիկհական պետականության համար սովորական էր կառավարության շրջադարձը խալսերից սերդարներին, որոնք կռվում էին իրար միջև։ 1947 թվականին նախկին Բրիտանական Հնդկաստանի երկու մասերի բաժանման արդյունքում մուսուլմանների և սիկհերի հետ սկսեցին ընդհարումներ, որոնք բերեցին երկու կողմերից մուսուլմանների և սիկհերի աքսորմանը։ Սիկհերի և հնդիկների միջև հակասումները թափ առան 1970 թվականին․ սիկհերը մեղադրում էն հնդկական կառավարությանը խտրականության մեջ, իսկ Ինդիրա Գանդիին՝ բռնապետության հաստատման մեջ։ Փենջաբում ի հայտ են գալիս անջատողականներ, որոնք պահանջում էն Խալիստանի անջատմանը հնդկաստանից։ 1984 թվականին Ինդիրա Գանդիի սիկհերի սուրբ վայրերում էթնիկ մաքրումների վերաբերյալ որոշումը բերեց դրան, որ նա սպանվեց իր իսկ թիկնապահի ձեռքից, ով սիկհ էր։ Դա բերեց սիկհերի հնդկաստանում մասսայական պոգրոմների, որը տեղի ունեցավ ամբողջ հնդկաստանում և բերեց բազմաթիվ սիկհերի մահի։
Այսօր սիկհերը ներկայացված էն հնդկաստանում մի շարք քաղաքական գործիչների, հիմնականում նախկին վարչապետ Մանմոխան Սինգհի միջոցով։ Հնդկական բանակում սիկհերը զբաղեցնում էն բարձր պաշտոնների 20%-ը, նույն ժամանակ կազմելով ազգաբնակչության միայն 2%-ը։ 2015 թվականի նոյեմբերի 4-ին սիկհ Խարջիտ Սինգհ Սաջանը նշանակվեց Կանադայի պաշտպանության նախարարի պաշտոնում։
Սիկհերի մեծամասնությունը զբաղվում է գյուղատնտեսությունով։ Պենջաբում գյուղատնտեսությունը զբաղեցնում է ամբողջ աշխատանքային դաշտի 39%-ը։
Սիկհերի թվաքանակը
Սիկհերի թվաքանակը հասնում է 22 միլիոնի, որոնց 83%-ը ապրում են Հնդկաստանում, որոնց 76% ապրում է Փենջաբում։
Սիկհերի պետականության կործանման արդյունքում սկսվեց սիկհերի զանգվածային արտագաղթը։ Բրիտանացինները նախնտրում էին սիկհերին ռազմական պաշտոններում, ինչը բերեց նրանց տեղաբախշմանը ամբողջ Հնդկաստանով։ Սիկհերի մի մասը տեղափոխված էին բրիտանական Հարավային Աֆրիկա ճանապարհների կառուցման համար։ Երկրորդ համաշխարհային պատերազմի ավարտից հետո սկսեց արտագաղթ դեպի Բրիտանիա և Ամերիկա։ 1972 թվականին սիկհերը և հնդիկներն աքսորվեցին Ուգանդայից։
Արտաքին հղումներ
Կատեգորիա:Աշխարհի կրոններ
Ֆուտբոլի Նիդերլանդների Սուպերգավաթ 2014
Հղումներ
Կատեգորիա:2014 ֆուտբոլում
Լառնի սյուր Օտոն
Լառնի սյուր Օտոն (Largny-sur-Automne), համայնք Ֆրանսիայում՝ Պիկարդիա երկրամասի Էնա գավառում։ Մտնում է Վիլլե Կոտրե կանտոնի կազմի մեջ։ Համայնքի շրջանը՝ Սուասսոն։
Համայնքի INSEE կոդը՝ 02410:
Բնակչություն
2010 թվականի տվյալներով՝ համայնքի բնակչությունը կազմում է 234 մարդ։
Տնտեսություն
2010 թվականին համայնքի 156 աշխատունակ (15-64 տարեկան) բնակիչներից 119-ը տնտեսապես ակտիվ էին, 37-ը՝ ոչ ակտիվ (ակտիվության ցուցանիշը կազմել է 76,3%, 1999 թվականին եղել է 73,4%)։ 119 տնտեսապես ակտիվ բնակիչներից աշխատում էին 109-ը (54 տղամարդ և 55 կին), գործազուրկ էին 10 մարդ (8 տղամարդ և 2 կին)։ 37 տնտեսապես ոչ ակտիվ բնակիչներից 17-ը եղել են աշակերտներ կամ ուսանողներ, 9-ը՝ թոշակառուներ, 11-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր
Պադմա Վիբհուշան
Պադմա Վիբհուշան (հինդի` पद्म विभूषण), Հնդկաստանի` մեծությամբ երկրորդ պետական քաղաքացիական պարգևն է Բհարատ Ռատնայից հետո։ Շնորհվում է ի նշան երախտագիտության` ցանկացած ոլորտում ազգի համար բացառիկ և մեծագույն ծառայություններ կատարելու համար, այդ թվում նաև կառավարական ծառայությունը։
Պատմությունը
Պադմա Վիբհուշան պարգևը սահմանվել է 1954 թվականի հունվարի 2-ին` Հնդկաստանի նախագահի հրամանով։ 1977-1980 և 1992-1998 թվականներին այն չի շնորհվել։
Պադմա Վիբհուշան պարգևին արժանացած անձանց անունները հայտարարվում են ամեն տարի` Հնդկաստանում Հանրապետության օրը (հունվարի 26)։ Առաջին մրցանակակիրներն են եղել ֆիզիկոս Շատենդրանաթ Բոզեն, հնդկական արվեստի գիտակ Նանդալալ Բոզեն, պետական գործիչներ Զաքիր Հուսեյնը և Բալասահեբ Գանգադհար Կհերը, Բութանի թագավոր Ջիգմե Դորջի Վանգչուկը և քաղաքական գործիչ Վենգալիլ Կրիշնան Կրիշնա Մենոնը։
Որոշ մրցանակակիրներ հրաժարվել են պարգևից կամ վերադարձրել են այն։ Նշվածներից են սիտարահար Վիլայաթ Խանը, Ռամակրիշնայի հոգևոր շարժման ներկայացուցիչ սվամի Ռանգանաթհանանդան, հնդիկ լրագրող և ներուագետ Մանիկոնդա Չալապաթհի Ռաուն, ինչպես նաև հասարակական գործիչ Բաբա Ամտեն։
2017 թվականին պարգևը շնորհվել է յոթ մարդու։ 2017 թվականի դրությամբ, Պադմա Վիբհուշան պարգևին արժանացել են 300 մարդ, որոնցից 12-ը` հետմահու
Ծանոթագրություններ
Կատեգորիա:Պարգևներ այբբենական կարգով Կատեգորիա:1954 հիմնադրումներ Կատեգորիա:Պետական պարգևներ
Մլադեն Բարտուլովիչ
Մլադեն Բարտուլովիչ (Mladen Bartulović, ), խորվաթ ֆուտբոլիստ, լեհական «Մեդզ» ակումբի կիսապաշտպան։
Ակումբային կարիերա
Կարիերան սկսել է «Հայդուկ (Սպլիտ)» ակումբում, որի հետ 2004/05 մրցաշրջանում հաղթել է Խորվաթիայի առաջնությունում։ 2006 թվականի ամռանը տեղափոխվել է Դնեպրոպետրովսկի «Դնեպր» ակումբ։ Ուկրաինայի առաջնությունում իր դեբյուտը նշել է 2006 թվականի հուլիսի 26-ին «Դնեպր» - «Մետալուրգ (Դոնեցկ)» խաղի ժամանակ, որն ավարտվել է 2:0 հաշվով հոգուտ «Դնեպրի»։ 2008 թվականից մինչև 2010 թվականը նա վարձավճարով խաղացել է «Կրիվբաս» ակումբի կազմում։ 2010/11 մրցաշրջան սկսել է որպես կիևյան «Արսենալ» ակումբի ֆուտբոլիստ։ Առաջին իսկ խաղում նա դարձել է գոլի հեղինակ՝ գրավելով Զապորոժիեի «Մետալուրգ» ակումբի դարպասը։
2011 թվականից մինչև 2013 թվականը կրկին վարձավճարով հանդես է եկել «Կրիվբասում»։ Հունիսի 12-ին պաշտոնապես հայտնի դարձավ, որ 2013/14 մրցաշրջանի առաջին կեսը Մլադենը վարձավճարով անցկացնելու է Լվովի «Կարպատի» ակումբում ։ 2013 թվականի հուլիս 12-ին Լվովի «Կարպատի» ակումբը հաստատել է խաղացողի հետ վարձակալության պայմանագրի ստորագրումը, բայց ոչ թե վեց ամիս, այլ մեկ տարի ժամանակով ։ 2014 թվականի հուլիսին նա մասնակցել է հավաքների «Կարպատիի» կազմում, ցանկացել է պայմանագիր ստորագրել Լվովի ակումբի հետ, սակայն ի վերջո հետ է կանչվել «Դնեպր» ։
2015 թվականի հունիսին ազատ գործակալի կարգավիճակով տեղափոխվել է Պոլտավայի «Վորսկլա» ակումբ, որը ֆուտբոլիստի հետ ստորագրել է մեկ տարվա պայմանագիր ։ 2017 թվականի հունվարին Մլադենը լքել է «Վորսկլան» և տեղափոխվել լեհական «Մեդզ» ։
Միջազգային կարիերա
Մլադեն Բարտուլովիչը եղել է Խորվաթիայի երիտասարդական հավաքականի (մինչև 21 տարեկաններ) անդամ։ 2006 թվականի Եվրոպայի առաջնության (մինչև 21) որակավորման փուլում Մլադենն անցկացրել է 5 խաղ և դարձել գոլի հեղինակ։ Խորվաթիայի ազգային հավաքականում նա 2006 թվականի ապրիլի 1-ին մասնակցել է Հոնկոնգ - Խորվաթիա խաղին (0։ 4)։ 2012 թվականի հոկտեմբերին նա կրկին հրավիրվել է հավաքական ։
Արտաքին հղումներ
Կատեգորիա:Խորվաթ ֆուտբոլիստներ Կատեգորիա:Խորվաթիայի հավաքականի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Բոսնիա և Հերցեգովինայի ֆուտբոլիստներ Կատեգորիա:Հայդուկ Սպլիտի ֆուտբոլիստներ Կատեգորիա:Վորսկլայի ֆուտբոլիստներ Կատեգորիա:Վոլինի ֆուտբոլիստներ Կատեգորիա:Դնեպրի ֆուտբոլիստներ Կատեգորիա:Արսենալ Կիևի ֆուտբոլիստներ
Վրաստանի ազգային թանգարան
Վրաստանի ազգային թանգարան (საქართველოს ეროვნული მუზეუმი, սաքարթվելոս էրովնուլի մուզեումի), Վրաստանի ազգային թանգարանը միավորում է Վրաստանի առաջատար թանգարաններին։ Թանգարանը ստեղծվել է ինստիտուցիոնալ-կառուցվածքային, օրենսդրական բարեփոխումների արդյունքում և նպատակ է հետապնդում արդիականացնելու թանգարանային հաստատությունները՝ միավորված այս ցանցի ներքո, համակարգելու հետազոտական և կրթական գործունեությունը։ Ձևավորվել է 2004 թվականի դեկտեմբերի 30-ին։ Ստեղծման օրից այն նախագահում է պրոֆեսոր Դավիթ Լորդկիպանիձեն ։
Վրաստանի ազգային թանգարանի համակարգում է հետևյալ թանգարանների կառավարումը՝
Արտաքին հղումներ
Կատեգորիա:Վրաստանի թանգարաններ Կատեգորիա:Թբիլիսիի շենքեր և կառույցներ Կատեգորիա:Թբիլիսիի թանգարաններ Կատեգորիա:2004 հիմնադրված թանգարաններ
Սուրեն Նշանյան
Սուրեն Նշանյան, բժիշկ։
Կենսագրություն
Ծնվել է 1882 թվականին, Ան­կա­րա­յի նա­հան­գի Կեսարիայի գավառի Կերմիր գյուղում։ Նախնական կրթությունն ստացել է Կեսարիայի ազգային վարժարանում, միջնակարգը՝ Կեսարիայի Սուրբ Կարապետի վանքում։ 1907 թվականին ավարտել է Բեյրութի Սեն Ժոզեֆ Ֆրանսիական համալսարանի բժշկական ֆակուլտետը։ 1909-1911 թվականներին օգնական վիրաբույժ է աշխատել Կ. Պոլ­սի սուրբ Փրկիչ հայոց ազգային հիվանդանոցում։ 1911 թվականից հետո ևս շարունակել է բժիշկ աշխատել։ Աշխատակցել է հայկական մամուլին, հրապարակային բժշկական դասախոսություններ կարդացել։ Եղել է ՀՅԴ գործիչ։ 1914 թվականին, Առա­ջին հա­մաշ­խար­հա­յին պա­տե­րազ­մի ժամանակ զորակոչվել է օսմանյան բանակ և Ան­կա­րա­յում զինվորական բժիշկ ծառայել։ 1915 թվականի ապրիլին, Անկարայում, ծառայության ընթացքում ծանրորեն հիվանդացել է և անտանելի հոդացավերի պատճառով գամվել հիվանդանոցային մահճակալին։ Զեղծարարության զրպարտանքով, Անկարայում, ծանր հիվանդ վիճակում ձերբակալվել է Իթթիհադի ղեկավարներից դոկտոր Բե­հա­էդ­դին Շա­քի­րի կազմած 58 ականավոր հայ բժիշկների ցուցակով։ 1915 թվականին Անկարայից ծանր հիվանդ, անդամալույծ, կիսամեռ վիճակում Կե­սա­րիա է տարվել։ 1915 թվականի սեպտեմբերի 5-ին, շաբաթ գիշերով, Կեսարիայում, առանց դատ ու դատաստանի, մեծ դժվարությամբ կախաղան է բարձրացվել՝ 33 տարեկանում։
Աղբյուրներ
Կատեգորիա:1882 ծնունդներ Կատեգորիա:1915 մահեր Կատեգորիա:Հայոց ցեղասպանության զոհեր Կատեգորիա:Հայ բժիշկներ
Իլ է Բարդե
Իլ է Բարդե (Isle-et-Bardais), համայնք Ֆրանսիայի Օվերն մարզի Ալյեի գավառի Մոնլյուսոն շրջանում։ Մտնում է Սերիյի կանտոնի կազմի մեջ։
Համայնքի INSEE կոդ՝ 03130։
Բնակչություն
Համայնքի բնակչությունը 2008 թվականին կազմում էր 280 մարդ։
Տնտեսություն
2007 թվականի տվյալներով 165 աշխատունակ տարիքի մարդկանցից (15-64 տարեկան) 116-ը տնտեսապես ակտիվ էին, 49-ը անգործունակ (ակտիվության ցուցանիշը 70,3 %, 1999 թվականին եղել է՝ 66,0 %)։ 165 աշխատունակ բնակիչներից 111-ը աշխատում էին (61 տղամարդ և 50 կին), անաշխատանք էին 5-ը (3 տղամարդ և 2 կին)։ 49 անգործունակ մարդկանցից 11-ը աշակերտներ կամ ուսանողներ են, 21-ը թոշակառու, 17-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Look What You Made Me Do
«Look What You Made Me Do», ամերիկացի երգչուհի-երգահան Թեյլոր Սվիֆթի սպասվող վեցերորդ ստուդիական «Reputation » ալբոմի լիդ-սինգլը։ Երգը թողարկվել է 2017 թվականի օգոստոսի 25-ին ալբոմի նախնական պատվերի հետ համատեղ։ Սվիֆթը երգը գրել է Ջեք Անտոնոֆի հետ։ Երգի ստեղծման աշխատանքներում ներգրավվել են նաև Ֆրեդ Ֆերբրասսը, Ռիչարդ Ֆերբրասսը և Ռոբ Մանզոլին ։ Երգն ընդմիջարկում է Right Said Fred խմբի «I'm Too Sexy» հաուս երգին ։
Հեղինակավոր քննադատները, որոնք սինգլի թողարկման մասին տեղյակ էին ավելի շուտ, արտահայտեցին ստեղծագործության մասին խառը կարծիքներ, այն նոր գլուխ համարելով Սվիֆթի կարիերայում   ։ Ըստ ուրիշների հատուցումը ծեծված թեմա է դարձել Սվիֆթի համար և ոչ մի նոր բան չի հաղորդել նրա արվեստին, ընդհակառակը՝ ցույց է տալիս կատարողի երաժշտության դերադացվածոթյունը    ։
Պատմություն
Երաժշտական քննադատները երգն անվանել են էլեկտրոքլեշ և փոփ, դենս փոփ և էլեկտրոփոփ ժանրի ստեղծագործություն ։ Երգում ընդգծված է կշտամբանքը թշնամիների նկատմամբ, որը տեղ է գտած հետևյալ տողում․ «Ես ունեմ անունների ցուցակ, և քոնը կարմիրով ընդգծված է» (I've got a list of names, and yours is in red, underlined)։ Երգի մեկ այլ մասում Թեյլորն ասում է․ «Ներողություն, հին Թեյլորը հիմա չի կարող գալ հեռախոսի մոտ։ - Ինչու՞։ - Օհ, որովհետև նա մեռա՜ծ է» (I'm sorry, the old Taylor can't come to the phone right now / Why? / Oh, 'cause she's dead!)։
Ռիչարդ Ֆերբրասսը, Ֆրեդ Ֆերբրասսը և Ռոբ Մանզոլին՝ Right Said Fred բրիտանական պարային փոփ խմբի անդամները նշված են որպես երգի համահեղինակներ, քանի որ երգում առկա և ընդմիջարկված է նրանց 1992 թվականի «I'm Too Sexy» հիթը։ Ֆրեդ Ֆերբրասսի խոսքերով իր և իր եղբոր հետ կապվել են սինգլի թողարկումից մեկ շաբաթ առաջ և հարցրել, արդյոք մի «ժամանակից փոփ կատարող», ում անունը չի ասվել, կարող է օգտագործել նրանց երգի մի մասն իր հերթական սինգլում ։ Չնայած եղբայրները համաձայնվեցին պայմանին, սակայն երգչուհու անունը պաշտոնապես իմացել են երգի պրեմիերայի օրվա առավոտյան, սակայն որոշ պատճառներով գլխի էին ընկել, թե ով է նա ։ Երկու եղբայրներին էլ դուր է եկել երգը։ Rolling Stone-ի հարցազրույցին Ֆրեդ Բերբրասսն ասել է․ «Ինձ դուր է գալիս լիրիկայի ցինիկ տեսանկյունը, քանի որ մեր «I’m Too Sexy»-ն նույնպես ցինիկ երգ է, և կարծում եմ, որ Թեյլորի մոտ դա լավ է ստացվել» ։
Քննադատական ընդունում
Երգը երաժշտական քննադատների և համացանցային հրատարակչությունների կողմից ստացել է խառը կարծիքներ։ USA Today ամսագրում հայտարերցին, որ երգի մասին քննադատների կողմից տրված բևեռացված կարծիքները խոսում են նրա մասին, որ Սվիֆթը մշակույթում հանդես է գալիս որպես «ամենահաս և արհեստականորեն աճող ուժ» («ubiquitous cultural force») : The Telegraph թերթի լրագրող Ռենդի Լյուիսը դրական գնահատեց երգը, Սվիֆթի և Անտոնոֆի համատեղ աշխատանքը համարելով բևեռային երաժշտական կլիշե և քայլ, որը շատ է կիրառվում ժամանակակից Top-40 հիթերում, ինչպես նաև նոր մեղեդայնության ու ռիթմի համարդում։ Նա ավելացրեց․ «Մեղեդայնության տեսանկյունից թրեքը մշտապես փոխվում է, առաջանում են մի շարք հակադարձություններ և զգացմունքային հակադարձող իրավիճակներ՝ արտահայտված տեքստում» ։ LA Times թերթի Մառա Քարսոնը երգին տվեց դրական գնահատական, գրելով․ «Ռեվերբերացվող կրեշչենդո կառուցում է Սվիֆթի էլ ավելի հրաշալի և վտանգավոր կերպար»։ Հետո ավելացնելով գովեց Սվիֆթի չարագործի այն կերպարը, որը ԶԼՄ-ները դեռ շուտվանից վերագրում էին նրան ։ Քրիս Ուիլմանը Variety ասմագրից նույնպես բարձր գնահատեց Սվիֆթի մուտքը դեպի ավելի մռայլ փոփ երաժշտություն ։
Ընդհակառակը, The Guardian-ի Մաուրա Ջոնսթոնը խառը կարծիք է գրել երգի մասին, ասելով․ «Փոփ աստղի վերադարձը լի է ներքին հիասթափութուններով, սակայն հայտնի չէ, նա դեր է խաղում, թե մնացել է այնպիսին, ինչպիսին կա» ։ Rolling Stone-ի Բրիտանի Սպանոսը կարծում է, որ երգը էլ ավելի նշանավորեց թշնամանքը Սվիֆթի և ռեփեր Քանյե Վեսթի միջև ։ Վեսթը նախկինում Սվիֆթին հիշատակել էր իր «Famous» երգի հետևյալ տողերում․ «Ես զգում եմ, որ ես ու Թեյլորը դեռ կարող ենք սեքսով զբաղվել։ - Ինչու՞։ - Ես այդ քածին հայտնի եմ դարձրել» («I feel like me and Taylor might still have sex / Why? / I made that bitch famous»)։ Արդյունքում սինգլը որակվեց որպես ավելի մռայլ և չար աշխատանք, քան նրանք, որը Թեյլորն արել է նախկինում ։ Forbes-ի տեսաբան Հյու Մաքինթայը քննադատեց ոճի փոփոխությունը, ասելով, որ «այն նման չէ Թեյլոր Սվիֆթին, և որ դրանում կան որոշ չափազանցություններ» ։ New York Post-ի Հարդիփ Ֆուլը երգն անվանեց «Սվիֆթի ամենաինտրիգային և անսովոր երաժշտությունը, որը նա երբևէ թողարկել էր» և գրավիչ թրեյլեր իր նոր Reputation ալբոմի համար ։ Pitchfork-ն իր հոդվածում երգի մասին արտահայտվել է որպես «հարդքոր» («a hardcore self-own»), այնուհետև գալիս են տեսաբան Միգան Հարվիի խսքերը, ով գրել է, որ երգը նրան հիշացրել է, որ «այն նուրբ անվանակարգային ալտերնատիվայի ժամանակաշրջանը» նման չէ «փոփ-2004» աղջիկներին, և որ թրեքի հնչողությունը «հնացած է» ։
Կոմերցիոն հաջողություն
Երաժշտական HitsDailyDouble պորտալը հայտնեց, որ 24 ժամվա ընթացքում «Look What You Made Me Do»-ն Միացյալ Նահանգների ռադիոկայաններում հավաքեց ավելի քան 20 միլիոնանոց լսարան և գնվեց մոտ 200 հազար օրինակով, համապտասխանաբար գրավելով iTunes Store համացանցային խանութի առաջին հորիզոնականը։ Այդ փաստը վկայում է այն բանի մասին, որ մեկ օրվ ընթացքում ստեղծագործությունը վաճառվել է երգչուհու նախկին լիդ-սինգլ «Shake It Off»-ից 20%-ով ավել, որն իր հերթին առաջին շաբաթում վաճառվել էր 544 հազար օրինակ և իր դեբյուտը կատարել Billboard Hot 100-ի առաջին հորիզոնականում։ Պարբերականը կարծում է, երգի շուրք մեծ իրարանցումը կնպաստի վաճառքի աճ շաբաթվա վերջում ։
«Look What You Made Me Do»-ն Spotify սթրիմինգային ծառայությունում մեկ օրում լսել են ավելի քան 7.9 անգամ, համապատասխանաբար առաջին տեղը գրավելով լսումների համաշխարհային վարկանշային ցուցակում ։
Տեսահոլովակ
Երգի պրեմիերայի հետ մեկտեղ թողարկվեց նաև Սաուլ Բասսի Վերտիգո ֆիլմի վրա հիմնված բառերի-հոլովակը, որը հրապարակվեց երգչուհու Vevo-ի պաշտոնական ալիքում ։ Այն ստեղծվել է Սվիֆթի և Ժոզեֆ Քանի կողմից ։
Տեսահոլովակի պրեմիերան տեղի է ունեցել կիրակի, օգոստոսի 27-ին, MTV Video Music Awards 2017-ի ժամանակ ։ Տեսահոլովակը սկսում է դագաղիս դուրս եկող զոմբի Թեյլրով, ում գերեզմանաքարի վրա գրված է` «Այստեղ թաղված է Թեյլոր Սվիֆթի հեղինակությունը» ("here lies Taylor Swift's reputation"), և նոր փոս փորում Թեյլորի համար։ Հաջորդ տեսարանում Սվիֆթը պառկած է ադամանդներով լի վաննայի մեջ։ Այնուհետև գահի վրա նստած օձերը նրան թեյ են մատուցում։ Կրկներգը երգելիս Սվիֆթն իր մեքենան վթարի է ենթարկում էլեկտրասյան վրա, մինչ պապարացցիները նկարում են։ Կան տեսարաններ, որտեղ նա ճոճվում է վանդակի ներսում, թալանում բանկ, նստած մոտոցիկլետների վրա և սթրիմինգային ըկներությունը լքելիս։ Այդ ամենից հետո նա հավաքում է «U Squad» անունով կանանց և մեկ այլ սենյակում տղամարդկանց պարային խումբ։ Տեսահոլովակի վերջում Թեյլորի մի քանի տարբեր ժամանակաշրջանների հրապարակային կերպարները հավաքված են լինում մեկ տեղում, որտեղ ամեն մեկը մյուսին վիրավորում է «շատ կեղծ» և «զոհի տեղ դնող» արտահայտություններով։ Ամենավերջում նրանցից մեկն ասում է․ «Ես շատ կցանկանայի դուրս գալ այս պատմությունից» ("I would very much like to be excluded from this narrative"), ինչից հետո նրա բոլոր կերպավորումները միասին են ասում են․ «Ձայնդ կտրի՛ր» ("shut up!") ։
Երգի տեսահոլովակը YouTube-ի Vevo պորտալում ռեկորդ է սահմանել, որպես 24 ժամում ամենադիտված հոլովակ՝ ավելի քան 39 միլիոն դիտումով։ Նախկինում այդ ռեկորդը պատկանում էր Ադելի «Hello» տեսահոլովակը, որը նույն ժամակահատվածում դիտվել էր 27.7 միլիոն անգամ ։ Տեսահոլովակը դարձել է նաև հենց YouTube-ի պատմության ամենաշատ դիտվածը մեկ օրում, անցնելով PSY-ի «Gentleman»-ից, որը հավաքել էր 38,4 միլիոն դիտում ։
Կոճբաան
Կոճբաան (კოჭბაანი)գյուղ Վրաստանում։ Գտնվում է Կախեթի մարզի Սագարեջոյի շրջանում։ Կենտրոնի բարձրությունը 960 մետր է։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 132 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Սագարեջոյի շրջան